‘यत्रो नाम कमाएको व्यक्ति किन लखरलखर ठमेलतिर आइरहेको हुन्छ’ भन्ने केही व्यक्तिहरुलाई लाग्दोरहेछ । ‘तपाईं यहाँ किन आउनु भएको, तपाईं त सेलिब्रिटी हो’ भन्छन् । केही दिन अगाडि ठूलै फिल्म निर्देशकले ‘तपाईं यस्तो ठूलो मान्छे भएर यस्तो ठाउँमा किन आउनुभएको’ भने । मैले सिधै भनेँ, ‘त्यसो हो भने सेलिब्रिटीका लागि छुट्टै ठाउँ बनाइदिनु न त, म त्यहीँ जान्छु ।’ मलाई रमाइलो गर्न मन पर्छ । साथीभाइ भेट्ने रहर हुन्छ । अहिले मेरो उमेर पनि रमाइलो गर्ने नै त हो !
